**Ministru kabineta noteikumu projekta „Grozījumi Ministru kabineta 2011.gada 30.augusta noteikumos Nr.676 „Vīzu noteikumi”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Imigrācijas likuma 9.panta 5.1 daļa un 17.panta 2.1 daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2017.gada 2.februārī Saeimā pieņemts likums “Grozījumi Imigrācijas likumā”, kas paredz, ka Ministru kabinets nosaka paraugu veidlapai, ar kuru noformē lēmumu atteikt izsniegt ilgtermiņa vīzu vai lēmumu anulēt vai atcelt ilgtermiņa vīzu, kā arī precizēti vairāki iemesli, kad atsaka ilgtermiņa vīzas izsniegšanu, paplašinātas personu grupas, kam piešķir tiesības uz nodarbinātību (pilna laika studentiem un apmaiņas studentiem, kam ir izsniegtas ilgtermiņa vīzas, tiek piešķirtas tiesības uz nodarbinātību līdz 20 stundām nedēļā).  Likuma izpildei nepieciešams veikt grozījumus Ministru kabineta 2011.gada 30.augusta noteikumos Nr.676 „Vīzu noteikumi”.  Tiesību akta projektā ietvertais regulējums:   1. atbilstoši Imigrācijas likuma 17.panta 2.1.daļā noteiktajam paredzēta jauna pielikuma ieviešana – veidlapa, ar kuru noformē lēmumu atteikt izsniegt ilgtermiņa vīzu vai lēmumu anulēt vai atcelt ilgtermiņa vīzu. Veidlapas paraugs izstrādāts, par pamatu ņemot Eiropas Parlamenta un Padomes 2009.gada 13.jūlija regulas Nr.810/2009, ar ko izveido Kopienas Vīzu kodeksu (Vīzu kodekss), VI pielikumā iekļauto veidlapu. Šajā veidlapā iekļauti atteikuma iemesli atbilstoši Imigrācijas likuma 16.panta pirmajai daļai un lēmuma apstrīdēšanas kārtība atbilstoši šā likuma 17.panta trešajai daļai;   Veidlapas parauga izstrāde, ņemot par pamatu Vīzu kodeksa veidlapu, izvēlēta, lai nodrošinātu vienādu pieeju un praksi visa veidu vīzu atteikumu, atcelšanas un anulēšanas gadījumā, kas šobrīd strādā un tiek īstenota Latvijas Republikas diplomātiskajās un konsulārajās pārstāvniecībās ārvalstīs. Ievērojot to, ka arī turpmāk vīzu pieteikumus galvenokārt izskatīs tikai Latvijas Republikas diplomātiskajās un konsulārajās pārstāvniecībās ārvalstīs, nepieciešams saglabāt esošo praksi.  Tāpat šādas veidlapas izvēle ir samērīga un lietderīga, ņemot vērā īso termiņu (15 dienas), kurā ir jāizskata vīzu pieteikumi un jāpieņem gala lēmums.  Norādāms, ka ārzemniekam ir tiesības apstrīdēt atteikuma, atcelšanas un anulēšanas lēmumu. Apstrīdēšanas gadījumā lēmums tiek sniegts izvērsts, ievērojot Administratīvā procesa likuma 67.pantā noteikto, tas ir, ar viedokļu, faktu izklāstu, ko pārsūdzības gadījumā tiesa var izvērtēt.   1. atbilstoši Imigrācijas likuma9.panta 5.1 daļā noteiktajam paredzēts iekļaut nacionālajā vīzu informācijas sistēmā un ilgtermiņa vīzā iekļaujamo informāciju par tiesību uz nodarbinātību līdz 20 stundām nedēļā piešķiršanu; 2. nosaka, ka, izsniedzot ilgtermiņa vīzu, vīzas uzlīmē norāda kopējo Latvijas Republikā atļauto uzturēšanās dienu skaitu, atsakoties no līdzšinējā uzstādījuma sadalīt atļauto uzturēšanās termiņu pa pusgada periodiem; 3. paredz, ka ārzemnieki, kuri pieprasa ilgtermiņa vīzu brīvprātīgā darba veikšanai vai ar mērķi iesniegt dokumentus uzturēšanās atļaujas pieprasīšanai Pilsonības un migrācijas lietu pārvaldē Ministru kabineta 2010.gada 21.jūnija noteikumu Nr.564 “Uzturēšanās atļauju noteikumi” 4.1.apakšpunktā minētajos gadījumos, iesniedz attiecīgus šādas vīzas saņemšanas mērķi pamatojošus dokumentus atbilstoši Imigrācijas likuma 12.panta pirmās daļas 3.punktam, piemēram, Pilsonības un migrācijas lietu pārvaldē apstiprināts ielūgums, kas ir obligāts darba līguma vai uzņēmuma līguma gadījumā, uzaicinājuma vēstule, sadarbības līgums vai līguma projekts; 4. paredz precizēt ilgtermiņa vīzas pieteikuma anketu, papildinot 22.lauku “Ieceļošanas mērķis” ar jauniem ieceļošanas mērķiem “sezonas darbs”, “brīvprātīgais darbs” un “mācības”; 5. precizē vīzu pieteikumu uzglabāšanas kārtību, nosakot, ka arī veidlapas par atteikumu izsniegt ilgtermiņa vīzu vai lēmuma par ilgtermiņa vīzas anulēšanu vai atcelšanu kopija pievienojama attiecīgajai lietai; 6. atbilstoši Ministru kabineta 2012.gada 6.novembra noteikumiem Nr.748 „Dokumentu un arhīvu pārvaldības noteikumi” precizē vīzu pagarinājumu pieteikumu, kā arī anulēto un atcelto vīzu dokumentācijas uzglabāšanas un iznīcināšanas kārtību. Šobrīd iepriekš minēto noteikumu 107.punkts paredz, ka dokumenti var tikt iznīcināti tikai tad, ja par attiecīgo dokumentu pārvaldības periodu ir veikta pastāvīgi un ilgstoši glabājamo dokumentu aprakstīšana, bet minētā dokumentācija pēc norādītā perioda ir zaudējusi savu aktualitāti un informatīvo nozīmi, un darbā vairs netiek izmantotas. Lai harmonizētu visu ar vīzu izsniegšanu saistīto dokumentu uzglabāšanas un iznīcināšanas kārtību, projektā paredzēts, ka dokumentu iznīcināšana nav saistāma ar dokumentu aprakstīšanu par kārtējo gadu. Identiska norma ir noteikta attiecībā uz izsniegto vīzu anketu uzglabāšanu un iznīcināšanu.   Šāds regulējums izvēlēts, jo atbilstoši Eiropas Parlamenta un Padomes regulā (EK) Nr.810/2009 (2009.gada 13.jūlijs), ar ko izveido Kopienas Vīzu kodeksu (Vīzu kodekss), Eiropas Parlamenta un Padomes regulā (EK) Nr.767/2007 (2008.gada 9.jūlijs) par Vīzu informācijas sistēmu (VIS) un datu apmaiņu starp dalībvalstīm saistībā ar īstermiņa vīzām (VIS regula) un Eiropas Parlamenta un Padomes regulā (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) noteiktajam personas dati nav apstrādājami, tai skaitā glabājami ilgāk nekā tas ir nepieciešams. Tā kā vīzas derīguma termiņš nepārsniedz 5 gadus, tad maksimālais termiņš šādu datu apstrādei ir 5 gadi. Ievērojot minēto, dokumenti un dati pēc 5 gadiem ir iznīcināmi neatkarīgi no tā, vai ir veikta pastāvīgi un ilgstoši glabājamo dokumentu aprakstīšana par kārtējo gadu;   1. aizstāj Vīzu kodeksa 22.pantā iepriekš funkcionējušās *VISION* konsultācijas ar no jauna ieviestajām konsultācijām ar nosaukumu “VIS pasta konsultācijas”; 2. paredz dzēst normu, ka vīzas izsniedzējs nacionālajā vīzu informācijas sistēmā ieraksta pamatojumu, ja pieņemts lēmumu izsniegt vīzu ar garāku derīguma termiņu, kāds noteikts apstiprinātajā ielūgumā, jo šāds ierobežojums attiecas tikai uz vīzām, kas saistītas ar nodarbinātību, un noteikts noteikumu 6.punktā. Savukārt Šengenas vīzu derīguma termiņi noteikti Vīzu kodeksā un Eiropas Savienības ar virkni trešajām valstīm noslēgtajos nolīgumos par vīzu atvieglotu izsniegšanu; 3. paredz precizēt ilgtermiņa vīzas pieteikuma anketas paskaidrojošo daļu, pēdējā rindkopā Šengenas Robežu kodeksa veco numuru aizstājot ar jauno regulas numuru 2016/399. |
| 3. | Projekta izstrādē iesaistītās institūcijas | Pilsonības un migrācijas lietu pārvalde. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1) Ārzemnieki, kuriem izsniegta ilgtermiņa vīza sakarā ar pilna laika studijām Latvijas Republikā akreditētā izglītības iestādē vai sakarā ar studentu apmaiņu, kā arī viņu potenciālie darba devēji.  Ievērojot to, ka Latvijas nacionālajos normatīvajos aktos, kas regulē migrācijas jomu, studentiem, kuriem izsniedz ilgtermiņa vīzas, tiesības uz nodarbinātību līdz šim netika piešķirtas, nav iespējams noteikt precīzu mērķgrupas apjomu, kas izmantos šīs tiesības.  2) Ārzemnieki, kuriem atsaka ilgtermiņa vīzas izsniegšanu, kā arī anulē vai atceļ ilgtermiņa vīzu. 2016.gadā kopā izsniegtas 4 139 ilgtermiņa vīzas, viena vīza anulēta, 21 – atcelta un 35 gadījumos atteikta vīzas izsniegšana. Trijos gadījumos iesniegti apstrīdēšanas iesniegumi Konsulārajam departamentam.  3) Ārzemnieki, kuri pieprasa ilgtermiņa vīzu brīvprātīgā darba veikšanai vai ar mērķi iesniegt dokumentus uzturēšanās atļaujas pieprasīšanai Pilsonības un migrācijas lietu pārvaldē Ministru kabineta 2010.gada 21.jūnija noteikumu Nr.564 “Uzturēšanās atļauju noteikumi” 4.1.apakšpunktā minētajos gadījumos.  4) Latvijas Republikas diplomātisko vai konsulāro pārstāvniecību, Valsts robežsardzes un Pilsonības un migrācijas lietu pārvaldes darbinieki. |
| 2. | Tiesiskā regulējuma ietekme uz tautsaimniecību un administratīvo slogu | Projektā ietvertais tiesiskais regulējums nerada ietekmi uz administratīvo slogu fiziskām personām un valsts pārvaldes institūcijām, proti, Pilsonības un migrācijas lietu pārvaldei, Valsts robežsardzei un Latvijas Republikas diplomātiskajām vai konsulārajām pārstāvniecībām. |
| 3. | Administratīvo izmaksu monetārs novērtējums | Normatīvā akta projekts, atbilstoši Imigrācijas likuma 9.panta 5.1 daļā un 17.panta 2.1 daļā noteiktajam, ka studentiem, kuriem izsniedz ilgtermiņa vīzas, vienlaikus piešķir tiesības uz nodarbinātību līdz 20 stundām nedēļā, paredz, ka šo informāciju iekļauj nacionālajā vīzu informācijas sistēmā (NVIS) un vīzas uzlīmē. Paredzams, ka gada laikā varētu būt ap 1 350 šādu ilgtermiņa vīzu (Latvijas Republikas diplomātiskajās un konsulārajās pārstāvniecībās – 1 200 vīzas, Pilsonības un migrācijas lietu pārvaldē – 150).  Administratīvās izmaksas Pilsonības un migrācijas lietu pārvaldei:  C (informācijas par tiesību uz nodarbinātību piešķiršanu ievade NVIS un nepieciešamā ieraksta sagatavošana vīzas uzlīmes drukāšanai) = (atalgojums 5,92 *euro*/h x 0,05h) x (150 ārzemnieki gadā x 1 vīzas pieteikums) = 44,40 *euro*)  Administratīvās izmaksas Latvijas Republikas diplomātiskajai vai konsulārajai pārstāvniecībai:  C (informācijas par tiesību uz nodarbinātību piešķiršanu ievade NVIS un nepieciešamā ieraksta sagatavošana vīzas uzlīmes drukāšanai) = (atalgojums 39,93 *euro*/h x 0,05h) x (1 200 ārzemnieki gadā x 1 vīzas pieteikums) = 2 395,80 *euro*)  Kopā: 2 440,20 *euro* |
| 4. | Cita informācija | Nav |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Grozot Imigrācijas likumu, nepieciešams no Imigrācijas likuma 17.panta 2.1 daļas izslēgt vārdus “vai pagarināt”, kā arī papildināt likumā ietvertos deleģējumus Ministru kabinetam paredzot, ka Ministru kabineta 2011.gada 30.augusta noteikumos Nr.676 “Vīzu noteikumi” nosakāma vīzu dokumentu un datu glabāšanas un iznīcināšanas kārtība. |
| 2. | Atbildīgā institūcija | Iekšlietu ministrija. |
| 3. | Cita informācija | Nav |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Par projektu informēta sabiedrība, informāciju publicējot Iekšlietu ministrijas un Pilsonības un migrācijas lietu pārvaldes mājaslapās. |
| 2. | Sabiedrības līdzdalība projekta izstrādē | Projekts 2017.gada 13.martā publicēts Iekšlietu ministrijas un Pilsonības un migrācijas lietu pārvaldes interneta vietnēs. Sabiedrības viedokli iespējams iesniegt līdz 2017.gada 3.aprīlim. |
| 3. | Sabiedrības līdzdalības rezultāti | Par projektu komentāri nav saņemti. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pilsonības un migrācijas lietu pārvalde, Latvijas Republikas diplomātiskās un konsulārās pārstāvniecības, Ārlietu ministrija un Valsts robežsardze. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildu cilvēkresursi nav nepieciešami. |
| 3. | Cita informācija | Nav |

Anotācijas III un V sadaļa - projekts šīs jomas neskar.

Iekšlietu ministrs R.Kozlovskis

Vīza: Valsts sekretāre I.Pētersone-Godmane

Rozenberga 67219004

[daina.rozenberga@pmlp.gov.lv](mailto:daina.rozenberga@pmlp.gov.lv)